এসব ঘটনায় নওগাঁ পৌর বিএনপির সাধারণ সম্পাদক  নূরুন্নবী সাজা সহ কমপক্ষে ৫ জন আহত হয়েছেন বলে দাবি করেছেন নওগাঁ জেলা বিএনপি সাধারণ সম্পাদক জাহিদুল ইসলাম ধলু। সকাল ১০ টায় শহরের তাজের মোড় থেকে পিকেটিং কালে নওগাঁ পৌর সভার ৭ নং ওয়ার্ড বিএনপির সাধারণ সম্পাদক এমদাদুল হক মুকুলকে আটক করা হয়েছে বলে জানিয়েছেন নওগাঁ ডিবি পুলিশের এএসআই আব্দুল মান্নান।  এ ছাড়া শহরের দোকান-পাটসহ মূল ব্যবসা প্রতিষ্ঠান ও স্কুল-কলেজ সমূহ বন্ধ ছিল । ব্যাংক বীমায় স্বাভাবিক লেনদেন ব্যহত হচ্ছে। ঢাকা ও চট্রগ্রামসহ দূরপালার এবং জেলার অভ্যন্তরীন রুটে কোন বাস চলাচল করেনি। বিশৃঙ্খলা এড়াতে শহরে  ব্যাপক পুলিশ মোতায়েন করা হয়েছে।  জেলার অন্য কোথাও কোন অপ্রীতিকর ঘটনার খবর পাওয়া যায়নি।